**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 1 –** Inițiativa “Locuri de muncă pentru tineri"

**Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 8.ii:** Integrare durabilă pe piața muncii a tinerilor (ILMT), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a “garanției pentru tineret”

**Obiectivul Specific 1.1 -** Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile

**Obiectivul Specific 1.2 -** Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile

**GHIDUL SOLICITANTULUI - CONDIȚII SPECIFICE**

**„VIITOR PENTRU TINERII NEETs I”**

***AP 1/ PI 8.ii/ OS 1.1 & OS 1.2***

**Septembrie 2021**

**CUPRINS**

[**CAPITOLUL 1. Informații despre apelul de proiecte** 3](#_Toc82764130)

[1.1 Obiectivul tematic, rezultate așteptate 6](#_Toc82764131)

[1.2 Tipul apelului de proiecte și perioada de depunere proiectelor 7](#_Toc82764132)

[1.3. Acțiunile sprijinite în cadrul apelului 8](#_Toc82764133)

[1.4. Teme secundare FSE 14](#_Toc82764134)

[1.5 Teme orizontale 15](#_Toc82764135)

[1.6 Tipuri de solicitanți și parteneri eligibili 16](#_Toc82764136)

[1.7 Durata proiectului 17](#_Toc82764137)

[1.8 Grup țintă 17](#_Toc82764138)

[1.9. Indicatori specifici de program 20](#_Toc82764139)

[1.10. Alocarea financiară stabilită 24](#_Toc82764140)

[1.11 Valoarea maximă a proiectului, rata de cofinanțare 24](#_Toc82764141)

[**1.11.1 Valoarea maximă a proiectului** 24](#_Toc82764142)

[**1.11.2 Contribuția proprie minima a solicitantului** 24](#_Toc82764143)

[**CAPITOLUL 2. Reguli pentru acordarea finanțării** 25](#_Toc82764144)

[2.1 Eligibilitatea solicitantului 25](#_Toc82764145)

[2.2. Eligibilitatea proiectului 25](#_Toc82764146)

[2.3. Încadrarea cheltuielilor 25](#_Toc82764147)

[**CAPITOLUL 3. Completarea cererii de finanțare** 34](#_Toc82764148)

[**CAPITOLUL 4. Procesul de evaluare și selecție a proiectelor** 34](#_Toc82764149)

[**CAPITOLUL 5. Depunerea și soluționarea contestațiilor** 34](#_Toc82764150)

[**CAPITOLUL 6. Contractarea proiectelor – descrierea procesului** 34](#_Toc82764151)

[**Anexe** 34](#_Toc82764152)

# **CAPITOLUL 1. Informații despre apelul de proiecte**

**Context**

În anul 2015, în Uniunea Europeană existau 6,6 milioane de persoane în vârstă de 15-24 ani care nu erau în ocupare, educație sau formare (tineri NEET), reprezentând 12,0% din populația din aceeași grupă de vârstă. Rate NEET apropiate sau mai mari de 20% au fost înregistrate în anul 2015 în Italia, Bulgaria, Croația și România, acestea din urmă înregistrând chiar o creștere substanțială de 1,1 puncte procentuale față de nivelul înregistrat în anul 2014). De asemenea, rata NEET a înregistrat o creștere în Danemarca, Finlanda, Franța și Slovacia în anul 2015. Jumătate dintre persoanele NEET sunt inactive, existând variații substanțiale între Statele Membre, dar cu o pondere stabilă la nivelul UE. În rândul femeilor NEET, inactivitatea este mai frecventă decât șomajul, în timp ce în rândul bărbaților situația se prezintă exact invers.

Șomajul în rândul tinerilor și numărul NEET continuă să scadă, deși aceste valori rămân foarte mari în unele State Membre.

În aprilie 2013, Consiliul UE a adoptat Recomandarea privind înființarea unei garanții pentru tineret. Garanția pentru tineret urmărește să combată șomajul în rândul tinerilor, statele membre trebuie să asigure măsuri pentru ca orice tânăr cu vârsta sub 25 de ani să primească o ofertă de calitate, în termen de 4 luni de la terminarea studiilor sau de la pierderea locului de muncă. Oferta trebuie să se transpună într-un contract de muncă, ucenicie sau stagiu ori într-un curs de formare continuă și să fie adaptat la nevoile și la situația fiecăruia. Garanția pentru Tineri a fost un factor-cheie de promovare a unor acțiuni eficiente de către Statele Membre, îmbunătățind coordonarea între diferiți actori și facilitând reformele structurale și inovarea în elaborarea politicilor.

Numai în 2015, 5,5 milioane de tineri au intrat în schemele de garanții pentru tineri și 3,5 milioane au primit o ofertă de angajare, de ucenicie, stagiu sau educație continuă. În mai multe State Membre, Inițiativa Locuri de Muncă pentru Tineri (ILMT), care vizează regiunile UE care au înregistrat în 2012 o rată a șomajului în rândul tinerilor de 25% sau mai mult, a jucat un rol cheie în sprijinirea măsurilor destinate tinerilor. În pofida acestui progres înregistrat, continuarea reformelor structurale și îmbunătățirea măsurilor vor fi necesare astfel încât toți tinerii, în special cei cu nivel redus de calificare și cei care se confruntă cu bariere multiple în calea intrării pe piața forței de muncă, să beneficieze de Garanția pentru Tineret.

Fondul Social European, care furnizează peste 10 miliarde de euro anual în perioada 2014-2020 reprezintă cea mai importantă sursă de finanțare din partea UE pentru a implementa Garanția pentru tineret.

Pentru a suplimenta sprijinul financiar acordat de UE regiunilor în care persoanele se confruntă cel mai mult cu inactivitatea și șomajul în rândul tinerilor, Consiliul și Parlamentul European au convenit să creeze un instrument financiar specific „Inițiativa Locuri de Muncă pentru tineri” (ILMT)- pentru statele membre cu regiunile în care rata șomajului în rândul tinerilor depășește 25%,finanțarea ILMT include suma de 3 miliarde EURO dintr-o nouă linie bugetară specifică a UE dedicată ocupării forței de muncă în rândul tinerilor (devansată pentru anii 2014-2015); o contribuție cel puțin egală va veni din alocările din FSE ale statelor membre. Pentru România, alocarea ILMT stabilită este de 151 milioane EURO.

**Context național**

În ceea ce privește situația tinerilor NEETs în România, se constată că, la nivelul anului 2020, ponderea acestora a înregistrat o scădere ușoară, până la 501.241 persoane, cu 4,22% mai puțin decât în anul 2019[[1]](#footnote-1). Se constată că, la nivel național, tinerii NEETs femei cu vârsta între 16 și 29 de ani au o pondere de 64,87% din total. În ceea ce privește repartiția urban vs rural, se constată, la nivel național, că o pondere de 61,55% din totalul tinerilor NEETs cu vârsta cuprinsă între 16 și 29 de ani sunt din mediul rural.

Distribuția tinerilor NEETs cu vârsta cuprinsă între 16 și 29 de ani pe regiunile de implementare eligibile pentru ILMT la nivelul anului 2020, în raport cu criteriile de localizare și gen, este prezentată în tabelul de mai jos:

|  |  |  |  |  |  |
| --- | --- | --- | --- | --- | --- |
| **Regiune de implementare ILMT** | **Total tineri NEETs 16-29 ani, din care:** | **Urban** | **Rural** | **Masculin** | **Feminin** |
| Nord-Est | 53.226 | 19.105 | 34.121 | 16.671 | 36.555 |
| Sud-Est | 83.101 | 31.894 | 51.207 | 31.105 | 51.996 |
| Sud-Muntenia | 88.682 | 26.475 | 62.207 | 26.680 | 62.002 |
| Sud-Vest Oltenia | 50.768 | 18.786 | 31.981 | 19.471 | 31.296 |
| Centru | 89.190 | 31.303 | 57.888 | 34.854 | 54.336 |

**Abordarea POCU cu privire la situația tinerilor NEETs**

România înregistrează disparități regionale semnificative în privința șomajului în rândul tinerilor NEETs.

**Deoarece nevoia de susținere a tinerilor pe piața muncii a fost identificată în toate regiunile, intervențiile finanțate prin POCU vizează:**

|  |  |  |  |
| --- | --- | --- | --- |
| **Axa prioritară din POCU** | **Fond** | **Regiuni eligibile** | **Grup țintă vizat** |
| Axa prioritară 1-Inițiativa „Locuri de muncă pentru tineri” | ILMT + FSE | Regiuni mai puțin dezvoltate: Sud-Vest Oltenia, Sud-Est, Sud Muntenia și Centru | Tineri NEETs șomeri cu vârsta între 16 -29 ani, înregistrați la SPO și cu rezidența în regiunile eligibile |
| Axa prioritară 2-Îmbunătățirea situației tinerilor din categoria NEETs | FSE | Regiunea dezvoltată: București-Ilfov  Regiuni mai puțin dezvoltate: Nord- Est, Nord-Vest, Vest | Tineri NEETs șomeri cu vârsta  între 16 - 29 ani, înregistrați la SPO şi cu rezidența în regiunile eligibile |

În cadrul prezentului apel de proiecte sunt eligibile regiunile ILMT mai puțin dezvoltate: Sud-Vest Oltenia, Sud-Est, Sud Muntenia și Centru.

Pentru a îmbunătăți situația tinerilor NEETs și a facilita tranziția către piața muncii a acestora, la nivel regional se va acționa pe trei paliere: educație, formare, ocupare (inclusiv antreprenoriat).

**Descrierea parcursului tinerilor NEET de la intrarea și până la ieșirea din intervențiile finanțate din FSE:**

Pentru a putea beneficia de măsuri active de ocupare finanțate din Fondul Social European 2014-2020, tinerii NEET trebuie să fie înregistrati la Serviciul Public de Ocupare (SPO), respectiv la Agențiile Județene pentru Ocuparea Forței de Muncă (AJOFM).

Grupul țintă pentru proiectele finanțate în cadrul prezentului apel va fi mobilizat din bazele de date ANOFM/AJOFM, în baza unui acord cadru pe care beneficiarii proiectelor selectate îl vor semna cu agențiile județene pe teritoriul căreia au domiciliul sau reședința tinerii NEETs din grupul țintă.

În prezent, Agenția Națională pentru Ocuparea Forței de Muncă (ANOFM) operează Registrul electronic al tinerilor NEET, organizat în două sub module:

a) **Registrul NEET inactivi, neînregistrați la SPO** – conține informații legate de potențiali NEET care sunt în fondul de date ca urmare a prelucrărilor electronice. Registrul NEET inactivi este, așadar, o bază de date extrasă din sistemul eCardProfessional™ vers. 2.0 (sistemul informatic expert al SPO), pe baza intersectării mai multor baze de date administrative (evidența populației, educație, șomaj). Persoanele sunt identificate prin CNP iar informațiile disponibile permit localizarea acestora în teritoriu. Această bază de date reprezintă punctul de plecare pentru activitatea de identificare efectivă în teren a tinerilor și mobilizarea lor în vederea înregistrării la SPO, de către ANOFM prin finanțarea din fondurile alocate OS 2.3. Registrul NEETs inactivi se actualizează periodic, în baza schimburilor de date realizate ca urmare a protocoalelor semnate inter-instituțional.

b) **Registrul NEET șomeri, înregistrați la SPO** - conține informații despre tinerii NEET înregistrați la SPO. Registrul conține pentru fiecare tânăr informații detaliate cu privire la studiile, competențele, aptitudinile și interesele acestuia. Acest registru se actualizează permanent, pe măsură ce tinerii sunt înregistrați / ies din evidența SPO. Acest registru este utilizat pentru identificarea grupului țintă pentru proiectele și programele având ca obiectiv furnizarea de măsuri active de ocupare.

Tinerii NEET inactivi sunt înregistrați la SPO fie de către ANOFM în cadrul proiectului strategic non-competitiv finanțabil prin FSE (POCU 2014-2020 Axa 2, OS 2.3), fie de către solicitanții și/sau partenerii în cadrul proiectelor finanțate prin prezentul apel.

Urmare a înregistrării la SPO, tinerii NEET beneficiază de servicii de profilare, în urma cărora sunt încadrați în una dintre cele patru categorii din punct de vedere al ocupabilității, respectiv: ușor, mediu, greu și foarte greu ocupabili. De asemenea, tinerii NEETs înregistrați la SPO beneficiază de servicii de informare și consiliere, prin care li se comunică oportunitățile pe care le au în ceea ce privește educația, formarea, ocuparea pe piața muncii. Toate aceste servicii pot fi realizate de SPO.

Astfel, **fiecare din aceștia pot să urmeze un parcurs propriu**, ca de exemplu:

- **Tinerii NEET ușor ocupabili** fie vor fi plasați de către AJOFM pe un loc de muncă vacant, fie vor fi cuprinși într-un program de sprijin financiar pentru înființarea de întreprinderi și consiliere și formare în domeniul antreprenoriatului sau program de formare profesională (cu finanțare din POCU AP 1 – OS 1.1 si 1.2), sau pot beneficia de alte masuri, așa cum sunt descrise in Procedura de profilare;

- **Tinerii NEET care nu au finalizat învățământul obligatoriu** vor putea opta pentru programele educaționale de tip ”a doua șansă” finanțate în cadrul AP 1 – OS 1.3 sau pentru recunoașterea competențelor dobândite în context informal și non-formal (cu finanțare din AP 1 – OS 1.1 si 1.2);

- **Tinerii NEET mediu, greu sau foarte greu ocupabili** vor putea beneficia de un pachet personalizat de măsuri care vizează (dar fără a se limita la acestea): sprijin în găsirea unui loc de muncă / plasare pe piața muncii și integrarea socio-profesională la noul loc de muncă (constând, de ex., în acțiuni de îndrumare, consiliere, asistență a angajatului/ angajatorului), acompanierea în vedere menținerii în câmpul muncii, constând, de exemplu în asigurarea serviciilor de asistență (creșă, after school, acompaniere) pentru persoanele aflate în îngrijirea tânărului NEET, pe durata prezenței acestuia la locul de muncă, cu finanțare din FSE, ILMT. Măsurile de acompaniere vor fi corelate cu cele furnizate prin intervențiile finanțate în cadrul axelor prioritare 4, 5, 6, sau pot beneficia de alte masuri, așa cum sunt descrise in Procedura de profilare;

- **Tinerii NEET care urmează să fie angajați** pe un loc de muncă vacant comunicat de angajator la AJOFM pot beneficia de primă de activare, încadrare sau instalare și / sau de subvenționarea locului de muncă (prin schemele naționale cuprinse în POCU AP 1 - OS 1.1 și 1.2) sau pot fi cuprinși în programe de ucenicie sau stagiu, dacă îndeplinesc condițiile prevăzute de lege pentru acestea (prin schemele naționale cuprinse în POCU AP 1 - OS 1.1 și 1.2) sau pot beneficia de alte masuri, așa cum sunt descrise in Procedura de profilare a ANOFM.

* 1. **Obiectivul tematic, rezultate așteptate**

**Obiectivul tematic 08 -** Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 8.ii -** Integrare durabilă pe piața muncii a tinerilor (ILMT), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a “garanției pentru tineret”

**Axa Prioritară 1 -** Inițiativa “Locuri de muncă pentru tineri"

**Obiectivul Specific 1.1 -** Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile

**Obiectivul Specific 1.2 -** Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile

**Rezultate așteptate:**

* Ocupare crescută a tinerilor NEETs cu vârsta între 16 - 29 ani, înregistrați la SPO, cu rezidența în regiunile eligibile, urmare a sprijinului primit
* Număr crescut de tineri NEETs cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile, care și-au îmbunătățit competențele/ care și-au validat competențele dobândite în sistem non-formal și informal urmare a sprijinului primit

## **1.2 Tipul apelului de proiecte și perioada de depunere proiectelor**

Prezentul apel de propuneri de proiecte este un apel de tip competitiv, cu termen limita de depunere a cererilor de finantare.

Prezentul apel este **EXCLUSIV** regiunilor de dezvoltare ale României care îndeplinesc condițiile de eligibilitate stabilite pentru Inițiativa Locuri de Muncă pentru Tineri (ILMT) și anume Sud Vest Oltenia, Sud Est, Sud Muntenia și Centru.

Un proiect depus în cadrul acestui apel poate fi implementat în într-o singură regiune de implementare din cele menționate mai sus.

Prezentul apel vizează de asemenea teritoriul ITI Delta Dunării. Zona ITI Delta Dunării reprezintă arealul format din 38 de unități administrativ-teritoriale din cadrul Rezervației Biosfera Delta Dunării, Județul Tulcea și nordul Județului Constanța, în zonele identificate ca prioritare în cadrul Strategiei Integrate de Dezvoltare Durabilă a Deltei Dunării (aprobată prin HG nr. 602/2016). Teritoriul ITI Delta Dunării este alcătuit din 38 Unități Administrativ – Teritoriale (5 urbane: Babadag, Isaccea, Măcin, Sulina, municipiul Tulcea și 33 rurale: Baia, Beștepe, C.A. Rosetti, Ceamurlia de Jos, Ceatalchioi, Chilia Veche, Crișan, Frecăței, Greci, Grindu, I.C. Brătianu, Jijila, Jurilovca, Luncavița, Mihail Kogălniceanu, Mahmudia, Maliuc, Mihai Bravu, Murighiol, Niculițel, Nufăru, Pardina, Sarichioi, Sfântu Gheorghe, Slava Cercheză, Smârdan, Somova, Văcăreni, Valea Nucarilor, Corbu, Istria, Mihai Viteazu, Săcele.

Asociația pentru Dezvoltare Intercomunitară ITI Delta Dunării (ADI ITI DD) deține un rol important în derularea acestor investiții, aceasta constituindu-se în scopul organizării, reglementării, finanțării, monitorizării și coordonării în comun, pe raza de competență a unităților administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiții publice de interes zonal sau regional, destinate conservării și reconstrucției ecologice din aria Rezervației Deltei Dunării, modernizării infrastructurii aferente zonei, a dezvoltării sectorului economic public și privat, a turismului și regenerării urbane și rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

NB. Pentru a putea fi depuse, proiectele trebuie să fie însoțite de un Aviz de conformitate emis de ADI ITI DD, care le evaluează în prealabil din punctul de vedere al relevanței pentru obiectivele SIDD (procedura se va regăsi pe site-ul Asociației www.itideltadunarii.com sau www.itideltadunarii.ro). Avizul de conformitate va constitui condiție de eligibilitate, iar ulterior proiectele vor urma circuitul uzual de depunere la AM POCU pentru selecție, evaluare, contractare din alocările pentru ITI.

**SISTEMUL INFORMATIC MySMIS 2014 VA FI DESCHIS ÎN DATA DE ..... 2021 ORA 16.00 SI SE VA ÎNCHIDE IN DATA DE** **... 2021, ORA 16.00.**

Elaborarea propunerii de proiect va urma fazele mecanismului competitiv, descrise in Metodologia de verificare, evaluare si selecție a proiectelor in cadrul Programului Operațional Capital Uman 2014-2020.

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea Obiectivului Tematic 8.

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

**1.3.1. Activitatea 1 (activitate suport): Campanie de informare și promovare**

Se are în vedere derularea unei campanii de informare și promovare în vederea identificării persoanelor cu vârsta între 16 și 29 de ani care nu sunt ocupați și nu urmează nicio formă de educație sau formare, în vederea direcționării acestora către SPO în vederea înregistrării și profilării.

În cadrul acestei campanii de informare și promovare urmează să fie identificate două categorii de persoane:

1. Persoane cu vârsta între 16 și 29 de ani care nu urmează nici o formă de educație sau formare și care nu sunt ocupate pe piața muncii, **care sunt înregistrate și profilate** de către SPO. Aceste persoane, pe baza criteriilor de eligibilitate stabilite prin Cererea de finanțare (în corelare cu criteriile de eligibilitate stabilite prin prezentul Ghid al Solicitantului), pot fi selectate și integrate în grupul țintă al proiectului.
2. Persoane cu vârsta între 16 și 29 de ani care nu urmează nici o formă de educație sau formare, nu sunt ocupate pe piața muncii și **care nu sunt înregistrate și profilate** de către SPO. Aceste persoane vor fi direcționate către SPO în vederea înregistrării și profilării în conformitate cu normele legale în vigoare. Aceste persoane pot fi selectate și înregistrate în grupul țintă după ce SPO înregistrează și profilează aceste persoane.

**N.B Persoanele care urmează să fie selectate și înregistrate în grupul țintă al proiectului vor putea beneficia doar de acele servicii stabilite pentru fiecare nivel de ocupabilitate stabilit de către SPO. Serviciile de care un tânăr NEETs poate beneficia, în funcție de nivelul de ocupabilitate, sunt stabilite în conformitate cu prevederile *procedurii de profilare a persoanelor în căutarea unui loc de muncă înregistrate la agențiile pentru ocuparea forței de muncă* aprobată prin intermediul Ordinului ANOFM nr. 11/2018 pentru aprobarea Procedurii de profilare a persoanelor în căutarea unui loc de muncă înregistrate la agențiile pentru ocuparea forței de muncă.**

**1.3.2. Activitatea 2 (**relevantă și obligatorie)**: Furnizarea de programe de formare profesională**

Se au in vedere măsuri integrate și flexibile cum ar fi: organizarea și derularea de programe de formare profesională a adulților (cursuri de inițiere, calificare, recalificare, perfecționare sau specializare), în conformitate cu prevederile OG 129/2000 privind formarea profesionala a adulților, republicata, cu modificările și completările ulterioare, precum și organizarea și derularea de programe de formare profesională altele decât cursurile de formare profesionale autorizate în conformitate cu prevederile Ordonanței Guvernului nr. 129/2000 privind formarea profesională a adulților (inclusiv cursuri de formare profesională recunoscute la nivel de întreprindere).

NB. In cadrul acestui apel vor fi sprijinite si masurile care conduc la obținerea certificatului de competente profesionale emis de către ANC, pentru completarea numărului de ore necesare obtinerii certificatului de calificare.

Este adresată tinerilor NEETs din grupul țintă al proiectului cu nivelurile de ocupabilitate B, C si D, respectiv ”mediu ocupabil”, ”greu ocupabil” si ”foarte greu ocupabil”.

Pentru toate programele de formare profesională a adulților propuse, in cererea de finanțare se vor prezenta oportunitățile de ocupare din zona de implementare vizata de proiect, precum si potențialii angajatori ce activează în aceste regiuni.

**1.3.3. Activitatea 3 (relevanta): Evaluarea și certificarea competențelor profesionale**

Aceasta activitate are in vedere atat evaluarea și certificarea competențelor profesionale obținute pe alte căi decât cele formale, respectiv non-formale și/sau informale, în conformitate cu prevederile OG nr. 129/2000 privind formarea profesionala a adulților, republicata, cu modificările și completările ulterioare, cat si evaluarea și certificarea competențelor profesionale in vederea obținerii de certificate recunoscute la nivel de întreprinderi.

Activitatea este adresată tinerilor NEETs din grupul țintă al proiectului, cu nivelurile de ocupabilitate B, C si D, respectiv ”mediu ocupabil”, ”greu ocupabil” si ”foarte greu ocupabil”.

**NB:** Obligațiile si drepturile beneficiarului si/sau partenerilor acestuia menționate la activitatea 2 se mențin și pentru ocupațiile/calificările incluse în proiect ce vor fi certificate urmare a implementării activității 3.

**1.3.4. Activitatea 4 (**relevantă și obligatorie)**: Furnizarea de servicii specializate pentru stimularea ocupării fortei de munca**

Se are in vedere furnizarea de servicii de medierea muncii, organizate și desfășurate în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, adresată tuturor tinerilor NEETs, pentru toate nivelurile de ocupabilitate, inclusiv celor de nivel A ”ușor ocupabil”.

Angajatorii care angajează persoane din grupul țintă se pot adresa structurilor teritoriale ale ANOFM pentru a beneficia de subvențiile acordate în baza Legii nr. 76 din 16 ianuarie 2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare sau/si de alte beneficii legale existente la momentul angajării.

**1.3.5. Activitatea 5 (relevanta): Susținerea antreprenoriatului, inclusiv a ocupării pe cont-propriu**

Această activitate se va organiza exclusiv pentru tinerii NEETs cu nivel de ocupabilitate A ”ușor ocupabil”.

In funcție de rezultatele analizei realizate la nivel de comunitate și de nevoile de ocupare ale persoanelor din grupul țintă, propunerile de proiecte pot include:

**Sub-activitatea 5.1 Acordarea de sprijin persoanelor din grupul țintă pentru înființarea de afaceri**

*Sprijinul acordat poate fi sub forma unor servicii personalizate de sprijin, de exemplu consiliere/ consultanță/ mentorat/ formare profesională antreprenorială, sprijin pentru elaborarea planului de afaceri etc., analiza și selectarea planurilor de afaceri viabile, suport în înființarea companiei etc.*

*Aceste servicii pot fi furnizate membrilor grupului țintă pana la data înființării efective a întreprinderii. După data înființării întreprinderilor, acestea vor fi doar subiectul monitorizării din partea administratorului schemei de antreprenoriat si a celorlalte entități cu atribuții in domeniu (AM POCU, OI responsabil etc).*

Administratorul schemei de antreprenoriat are întreaga răspundere pentru derularea procesului de selecție a grupului țintă.

Prin prezentul apel de proiecte se va avea în vedere înființarea de întreprinderi, pe baza unor planuri de afaceri propuse de membrii grupului țintă, beneficiari ai acestei activități.

Planurile de afaceri vor fi supuse aprobării unei comisii de selecție, pe baza unor criterii stabilite de beneficiarul finanțării nerambursabile, în cadrul unui proces transparent și nediscriminatoriu.

Procedura de selectare a planurilor de afaceri elaborata de administratorul schemei de minimis va detalia aspectele privind termenul în care se realizează evaluarea, documentele necesare a fi depuse in cadrul procesului de selecție, condițiile în care este admisă sau nu completarea documentației, termenul de depunere și soluționare a contestațiilor, alte aspecte relevante. Planurile de afaceri supuse procesului de selecție de către administratorul schemei de minimis vor include minimum următoarele elemente:

* descrierea afacerii și a strategiei de implementare a planului de afaceri (obiective, activități, rezultate, indicatori);
* analiza SWOT a afacerii
* schema organizatorică și politica de resurse umane;
* descrierea produselor/ serviciilor/ lucrărilor care fac obiectul afacerii;
* analiza pieței de desfacere și a concurenței;
* strategia de marketing;
* proiecții financiare privind afacerea.

Nu vor putea fi selectate în vederea finanțării planuri de afaceri ce se adresează activităților economice enumerate la art. 5, alin (2) din SCHEMA DE AJUTOR DE MINIMIS “VIITOR PENTRU TINERII NEETs I” (Anexa 6 la prezentul ghid).

Planurile de afaceri vor fi supuse aprobării unui juriu în care vor fi implicați reprezentanți ai mediului de afaceri și ai patronatelor din aria de implementare a proiectului, cu respectarea principiilor de incompatibilitate și confidențialitate. Juriul de selecție a ideilor de afaceri va include obligatoriu un număr impar de membri din care se recomandă să facă parte reprezentanți ai:

o Mediului de afaceri;

o Patronatelor din aria de implementare a proiectului.

Juriul va avea în vedere aplicarea unui mecanism de evaluare și selecție a planurilor de afaceri bazat pe următoarele principii:

* Vor fi aplicate principii și criterii de transparență, echidistanță și obiectivitate, tratament egal și nediscriminare, precum și respectarea regulilor pentru evitarea conflictului de interese, conform legislației aplicabile;
* Vor fi finanțate planuri de afaceri în limita bugetului disponibil la nivel de proiect, în ordinea descrescătoare a punctajelor obținute;
* Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat;
* Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

Doar pentru planurile de afaceri aprobate de către acest juriu se va acorda sprijin financiar în cadrul proiectului, pentru înființarea întreprinderii, precum și pentru dezvoltarea acesteia după înființare.

Administratorul schemei de antreprenoriat are responsabilitatea exclusivă a conținutului dosarelor privind planurile de afaceri, a modului de organizare, derulare si privind rezultatele concursului de planuri de afaceri.

În cazul în care, în urma unor verificări ulterioare, Autoritatea de Management, Organismul Intermediar sau orice altă instituție publică cu atribuții de monitorizare, audit sau control va identifica elemente care demonstrează că una sau mai multe întreprinderi au beneficiat de finanțare în baza unui plan de afaceri care nu a fost elaborat respectând principiile sau criteriile enumerate mai sus, cheltuielile aferente vor fi considerate neeligibile, iar indicatorii asociați acelei/acelor întreprinderi vor fi considerați nerealizați.

**Sub-activitatea 5.2. Acordarea de subvenții (micro-granturi) pentru înființarea de noi afaceri.**

*Acordarea subvenției (micro-grant) va fi condiționată de înființarea firmei (costurile aferente înființării companiei vor fi acoperite prin proiect).*

Subvenția maximă pentru un plan de afaceri aprobat / valoarea maximă a ajutorului de minimis acordat unui beneficiar de ajutor de minimis este de 25.000 euro/ plan de afaceri/ firmă, reprezentând maximum 100% din totalul cheltuielilor eligibile și se acordă numai întreprinderilor înființate de persoanele ale căror planuri de afaceri au fost aprobate anterior.

Pentru subvenția acordată este obligatorie angajarea a minimum 1 persoană în cadrul afacerii sprijinite. Afacerile înființate trebuie să funcționeze minimum 12 de luni pe perioada implementării proiectului și să asigure o perioadă de sustenabilitate de minimum 6 luni. Perioada de sustenabilitate presupune continuarea funcționării afacerii, inclusiv obligația menținerii locului de muncă ocupat, și poate fi contabilizată pe perioada implementării proiectului sau după finalizarea implementării.

Persoanele care fac parte din echipa de proiect, asociații sau angajații din cadrul beneficiarului sau partenerilor săi din proiect nu pot avea calitatea de angajați sau asociați în cadrul întreprinderilor înființate prin proiect.

În calitatea lor de administratori ai schemelor de antreprenoriat, nici solicitanții, nici partenerii acestora din proiect nu pot încheia contracte de prestări servicii, furnizare de bunuri sau execuție de lucrări cu beneficiarii ajutorului de minimis în cadrul aceluiași proiect.

**Cheltuielile aferente subvențiilor/micro-granturilor intră sub incidența ajutorului de minimis.**

Schema de ajutor de minimis (Anexa 6 la prezentul ghid) nu se aplică și nu se acordă:

a) ajutoarelor acordate întreprinderilor care îşi desfășoară activitatea în sectoarele pescuitului şi acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;

b) întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;

c) întreprinderilor care-și desfășoară activitatea în sectorul transformării şi comercializării produselor agricole, prevăzute în Anexa nr. 1 a Tratatului CE, în următoarele cazuri:

* atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;
* atunci când ajutorul este condiționat de transferarea lui parțială sau integral către producători primari.

d) pentru activitățile legate de export către țări terțe sau către state membre, respective ajutoarele legate direct de cantitățile exportate, ajutoarele destinate înființării și funcționării unei rețele de distribuție sau destinate altor cheltuieli curente legate de activitatea de export;

e) pentru activitățile condiționate de utilizarea preferențială a produselor naționale față de cele importate;

f) pentru activitățile pentru achiziția de vehicule de transport rutier de mărfuri.

Prin urmare, activitățile nu vor viza domeniile exceptate de la schema de ajutor de minimis evidențiate mai sus.

Beneficiarul finanțării nerambursabile (administratorul schemei de antreprenoriat) are obligația verificării respectării criteriilor de acordare a ajutorului de minimis prevăzute în legislația comunitara si națională aplicabila, înainte de semnarea cu beneficiarii de ajutor de minimis a contractelor de subvenție, în baza cărora se acordă ajutorul de minimis.

NB. Întreprinderile nou înființate vor trebui să aibă sediul social în regiunea / regiunile de dezvoltare eligibile de implementare din cadrul prezentului apel de proiecte, in mediul rural sau urban (sediul social și punctele de lucru aferente activităților economice sprijinite prin schema de minimis vor fi situate în regiunile mai puțin dezvoltate ale României: Sud Vest Oltenia, Sud Est, Sud Muntenia, Centru). Obligativitatea deschiderii și păstrării sediului social și a punctului/punctelor de lucru în regiunea/regiunile de implementare eligibile se păstrează pe toată durata implementării planului de afaceri și pe toată perioada de sustenabilitate (minim 6 luni).

Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea/regiunile de dezvoltare / regiunile de dezvoltare eligibile de implementare din cadrul prezentului apel de proiecte.

NB. După înființarea întreprinderilor nu se mai pot oferi in cadrul proiectului servicii de sprijin pentru funcționarea si dezvoltarea afacerii (consiliere antreprenoriala, juridica, mentorat etc), întreprinderile fiind doar monitorizate cu privire la existenta si funcționarea acestora, crearea si menținerea locurilor de munca asumate, utilizarea si raportarea ajutorului de minimis etc.

**Valoarea totală a ajutoarelor de minimis acordate pentru înființarea de întreprinderi este de maxim 40% din totalul cheltuielilor eligibile ale proiectului.**

**1.3.6. Activitatea 6 (suport): Activități de acompaniament**

Aceasta activitate este**, adresata exclusiv tinerilor NEETs cu nivelurile de ocupabilitate C și D, respectiv ”greu ocupabil” și ”foarte greu ocupabil”**, în vederea menținerii acestora în câmpul muncii.

Conform prevederilor art.58 din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările si completările ulterioare, persoanele cărora le-a fost stabilit nivelul de ocupabilitate greu și foarte greu ca urmare a profilării pot beneficia de servicii de îndrumare pe parcursul procesului de integrare socioprofesională la noul loc de muncă, prevăzute după încadrarea în muncă pe o perioadă de maximum 3 luni, cu acordul angajatorului.

Exemple de activități de acompaniament, dar fără a se limita la acestea:

* servicii de asistență (creșă, after school, acompaniere) pentru persoanele aflate în îngrijirea tânărului NEET, pe durata prezenței acestuia în activitățile proiectului.

NB: În ceea ce privește serviciile de asistenta (creșă, after school) se va finanța cheltuiala aferenta serviciilor de creșă si/sau after school (plata lunara/anuala a taxelor de participare la creșă si/sau after school) pentru copiii persoanelor din grupul ținta tinerii NEETs, pe perioada implementării proiectului.

* servicii de îngrijire a persoanelor dependente, în vederea facilitării participării membrilor grupului țintă la activitățile proiectului.

În cadrul activităților de acompaniere adresate tinerilor din grupul țintă, prin persoane dependente se înțeleg acele persoane aflate în îngrijirea tânărului NEET care participă la activitățile relevante ale proiectului, de exemplu copii, persoane vârstnice, persoane cu handicap, cu dizabilități, cu boli terminale sau alte categorii de persoane care dovedesc dependența față de tinerii NEET din grupul țintă. Membrii grupului țintă pot beneficia de acest tip de activități dacă fac dovada respectării cadrului legislativ național privind asistența socială și serviciile sociale (de exemplu Legea nr. 17/2000 privind asistența socială a persoanelor vârstnice, Legea 448/2006 privind protecția și promovarea drepturilor persoanelor cu handicap, etc). Persoanele dependente astfel definite nu fac parte din grupul țintă al proiectului, acestea fiind beneficiari indirecți ai proiectului. În vederea asigurării standardelor de calitate în prestarea acestor activități, serviciile de acompaniere către persoanele dependente vor fi furnizate conform prevederilor legale în vigoare privind furnizarea serviciilor sociale. Solicitantul va menționa în cererea de finanțare cum va asigura implicarea în activitățile proiectului a furnizorului/ furnizorilor autorizați de servicii sociale și ce entitate va furniza aceste servicii în proiect (solicitant, partener/parteneri, subcontractanţi etc).

În vederea stimulării angajării persoanelor din grupul țintă, beneficiarul finanțării nerambursabile va putea acorda membrilor grupului țintă care ocupă un loc de muncă urmare a activităților proiectului un sprijin în natură pentru angajare constând în echipament individual de lucru, de protecție, scule / unelte de mână, trusă profesională și/sau alte materiale adaptate specificului locului de muncă pe care urmează să-l ocupe membrul grupului țintă. Acest sprijin în natura nu se refera la dotarea cu echipamente, utilaje, mașini, materii prime etc. a locului de munca, cheltuielile de acest tip fiind susceptibile de a intra in sfera ajutoarelor de stat / *de minimis* si ca urmare nu vor fi acceptate la finantare.

NB: Este obligatoriu ca beneficiarul să includă toate persoanele din grupul țintă care au nivelurile de ocupabilitate C și D, respectiv ”greu ocupabil” și ”foarte greu ocupabil”, la cel puțin una dintre măsurile menționate la activitățile 2 sau 3.

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivelor specifice 1.1 și 1.2.

În vederea facilitării inserției tinerilor NEETs pe piața muncii și ocupării durabile a acestora, se impune ca măsurile destinate acestora să fie furnizate de o manieră personalizată și adaptată nevoilor, competențelor și intereselor acestora, ținându-se cont si de rezultatul profilării de către SPO, respectiv ANOFM/AJOFM si adaptat nevoilor reale ale angajatorilor de pe piața muncii.

Solicitantul și partenerii vor depune o dată cu cererea de finanțare o Declarație pe propria răspundere privind asumarea responsabilității pentru asigurarea sustenabilității măsurilor sprijinite (Anexa 4 la prezentul Ghid).

## **1.4. Teme secundare FSE**

În cadrul AP 1/ PI 8.ii/ OS 1.1 & 1.2 sunt vizate temele secundare prezentate în tabelul de mai jos.

În cererea dumneavoastră de finanțare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

Alocările din tabelul de mai jos reprezintă alocări indicative la nivelul AP 1. Prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.

| AP 1 - Inițiativa "Locuri de muncă pentru tineri" | Pondere din alocare |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor | 2% |
| 02. Inovare socială | 1% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 1% |
| 06. Nediscriminare | 2% |

În dezvoltarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[2]](#footnote-2).

Inovarea socială devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său. POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

În contextul obiectivelor specifice 1.1. și 1.2, temele de inovare socială ar putea implica: dezvoltarea de parteneriate (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a tinerilor NEETs șomeri cu precădere a celor cu nivel redus de educație, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru tinerii NEETs dezvoltarea de noi abordări pentru furnizarea de competențe de bază într-un mod care să răspundă nevoilor individuale și de afaceri activități și inițiative care vizează promovarea egalității de șanse/dezvoltarea durabilă.

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți și parteneri eligibili**

Solicitanții și partenerii eligibili sunt entități relevante pentru măsurile finanțate în cadrul prezentului apel, respectiv:

* Furnizori autorizați de formare profesională a adulților-persoane juridiceautorizate în conformitate cu prevederile OG nr.129/2000 privind formarea profesionala a adulților, republicata, cu modificările și completările ulterioare;
* Furnizori acreditați de servicii specializate pentru stimularea ocupării - persoane juridiceautorizate în conformitate cu prevederile HG nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă, republicată, cu modificările și completările ulterioare;
* Centre autorizate de evaluare și certificare a competențelor profesionale obținute pe alte căi decât cele formale;
* Organizații sindicale - persoane juridice de drept privat, constituite în conformitate cu Legea dialogului social nr.62/2011, republicată, cu modificările și completările ulterioare;
* Organizații patronale - persoane juridice de drept privat fără scop patrimonial, constituite în conformitate cu Legea dialogului social nr.62/2011, republicată, cu modificările și completările ulterioare;
* ONG-uri;
* Organizații de tineret, legal constituite;
* Camere de Comerț și Industrie, persoane juridice de utilitate publică, fără scop patrimonial, organizate în temeiul dispozițiilor din Legea nr.335/2007 privind Camerele de Comerț din România, cu modificările și completările ulterioare;
* SPO (inclusiv unitățile cu personalitate juridică din subordinea sa);
* Ministerul Tineretului și Sportului si instituțiile subordonate/in coordonare;
* Angajatori[[3]](#footnote-3).

Solicitanții pot depune proiecte individual sau în parteneriat. Parteneriatele pot fi constituite din entități din lista de mai sus.

Prin derogare de la prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, o entitate eligibilă poate depune un singur proiect per regiune de implementare în calitate de solicitant unic/lider de parteneriat.

O entitate eligibilă poate avea calitatea de partener în maximum 3 proiecte depuse în cadrul acestui apel.

Parteneriatele dezvoltate pentru proiectele respinse în cadrul primului apel de proiecte, lansat în data de 26 noiembrie 2020, vor putea fi utilizate în cadrul prezentului apel, cu condiția respectării prevederilor legale cu privire la modalitatea de selecție a partenerilor și prevederilor prezentului Ghid.

Procedura de selecție derulată anterior publicării prezentului Ghid al Solicitantului - Condiții Specifice va fi considerată validă dacă respectă toate prevederile legale si procedurale aplicabile, inclusiv prevederile referitoare la selecția partenerilor din Orientări privind accesarea finanțărilor în cadrul Programului Operațional Capital Uman 2014-2020.

În cazul în care, urmare a revizuirii cererii de finanțare, structura partenerială nu mai corespunde nevoilor proiectului, Solicitantul va relua procedurile de selecție a partenerului/partenerilor.

În cadrul acestui apel sunt încurajate, prin acordarea de punctaj suplimentar, parteneriatele locale, adică cel puțin un membru al parteneriatului este o entitate de la nivel local, județean sau de la nivelul regiunii de implementare.

Solicitanți și/sau partenerii pot avea sediul social în orice regiune de dezvoltare din România.

**Partenerii transnaționali nu sunt eligibili pe aceste apeluri de proiecte.**

**NB:** În cazul în care proiectul se implementează în parteneriat, este obligatoriu ca fiecare partener să fie implicat în cel puțin o activitate **relevantă** menționată la secțiunea 1.3 din prezentul ghid.

**NB:** Pentru solicitant și/sau parteneri în cadrul proiectului, este obligatoriu să fie atașate la cererea de finanțare autorizațiile/acreditările în funcție de activitățile pe care aceștia le vor implementa in cadrul proiectului, după cum urmează:

* + Acreditarea ca furnizor de servicii specializate pentru stimularea ocupării forței de muncă, valabilă la data încărcării în sistemul informatic a cererii de finanțare, dacă în cadrul proiectului solicitantul/partenerul respectiv implementează activitatea de medierea muncii;
  + Autorizarea ca furnizor de formare profesională, dacă în cadrul proiectului solicitantul/partenerul respectiv implementează activitatea de organizare și desfășurare de programe de formare profesională;
  + Autorizarea centrului de evaluare a competențelor dobândite în sistem non-formal și informal, dacă în cadrul proiectului solicitantul/partenerul respectiv implementează activități de evaluare și certificare a competențelor profesionale obținute pe alte căi decât cele formale.

**NB:** În situația în care la data depunerii cererii de finanțare, furnizorii de formare profesională saucentrele de evaluare și certificarea competențelor profesionale nu sunt autorizați/autorizate strict în ocupația/ocupațiile pentru care se organizează activități de formare profesională sau activități de evaluare și certificare a competențelor profesionale, aceștia trebuie sa transmită cel puțin o autorizare valabilă la data încărcării în sistemul informatic a cererii de finanțare, obținută într-o oricare altă ocupație.

## **1.7 Durata proiectului**

Durata maximă a proiectului **18 luni,** fără a depăși data de 31.12.2023.

La completarea cererii de finanțare în sistemul electronic va trebui evidențiată durata fiecărei activități și sub activități incluse în proiect.

## **1.8 Grup țintă**

În cadrul prezentului apel de proiecte grupul țintă eligibil va cuprinde exclusiv tineri NEETs șomeri, cu accent pe cei din mediul rural și pe cei aparținând minorității roma, cu vârsta între 16-29 ani, cu domiciliul sau reședința într-una din regiunile de dezvoltare eligibile (Sud-Vest Oltenia, Sud-Est, Sud Muntenia, Centru), înregistrați și profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunile de dezvoltare eligibile).

Pentru a fi eligibil în grupul țintă, la data intrării în operațiune, o persoană trebuie să îndeplinească în mod cumulativ următoarele condiții:

* Să fie tânăr NEETs cu vârsta cuprinsă între 16 și 29 de ani
* Să fie înregistrat și profilat de SPO
* Să aibă domiciliul sau reședința în regiunile de dezvoltare vizate de proiect (Sud Vest, Sud Est, Sud Muntenia, Centru).

N.B Înregistrarea persoanelor în grupul țintă al proiectului (intrarea în operațiune) se contabilizează doar atunci când un tânăr NEETs (înregistrat și profilat de SPO) beneficiază de sprijin direct și concret în cadrul uneia din activitățile 2, 3, 4 și respectiv 5.

Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect) prin declarație pe propria răspundere a persoanei din grupul țintă sau a persoanelor / instituțiilor abilitate si/sau prin atașarea de documente doveditoare.

Tinerii NEETs șomeri înregistrați la SPO, respectiv AJOFM beneficiază de servicii de informare și consiliere profesională, oferite de Serviciul public de ocupare – SPO, care includ obligatoriu și profilarea acestora, realizată conform Procedurii de lucru aprobată prin Ordinul Președintelui ANOFM[[4]](#footnote-4), în urma căreia tinerii NEETs sunt încadrați in una din următoarele categorii, din punct de vedere al ocupabilității:

* Nivelul A - „ușor ocupabil”
* Nivelul B - „mediu ocupabil”
* Nivelul C - „greu ocupabil”
* Nivelul D - „foarte greu ocupabil”

În funcție de încadrarea în nivelul de ocupabilitate, tinerii NEETs vor fi informați de către SPO cu privire la pachetul de măsuri de care pot beneficia în vederea ocupării unui loc de muncă.

NB: Beneficiarul este obligat să se asigure că grupul țintă va cuprinde cel puțin:

* 30% - tineri NEETs cu nivelurile de ocupabilitate C și D, respectiv ”greu ocupabil” și ”foarte greu ocupabil”;
* tineri NEETs cu domiciliul sau reședința în mediul rural;
* tineri NEETs de etnie romă.

Minimul obligatoriu pentru grupul țintă vizat de proiect (element de eligibilitate proiect) este de 250 persoane (indicatorul de realizare 4S225).

NB: În cadrul procesului de evaluare tehnică și financiară se vor acorda puncte suplimentare proiectelor care VOR AVEA în grupul țintă tineri NEETS din următoarele categorii:

1. tineri NEETs cu domiciliul sau reședința în mediul rural
2. tineri NEETs de etnie romă.

Beneficiarii au obligația să faciliteze ocuparea unui procent de minimum 35% din numărul persoanelor din grupul țintă care beneficiază de sprijin în cadrul proiectului (indicatorul de realizare 4S225). Ocuparea va fi realizată într-un termen de maximum 6 luni de la încetarea calității de participant a persoanelor din grupul țintă.

NB: Solicitantul si partenerii, daca este cazul, la momentul depunerii cererii de finanțare vor depune o declarație pe propria răspundere prin care se obliga sa nu angajeze persoanele din grupul ținta in propria entitate juridica sau filialele/sucursalele sale (Anexa 5 la prezentul Ghid).

NB: Prin sintagma „ocupare” se înțelege una oricare din situațiile de mai jos:

* fie angajarea cu contract individual de munca a persoanei din grupul țintă
* fie persoana din grupul țintă înființează o întreprindere, care poate lua una din următoarele forme:
  + societate reglementată de Legea societăților nr. 31/1990, republicată, cu modificările și completările ulterioare;
  + societate cooperativă, reglementată de Legea nr. 1/2005 privind organizarea și funcționarea cooperației, republicată, cu modificările ulterioare;
  + asociație, fundație, cooperativă agricolă sau societate agricolă care desfășoară activități economice;
  + entitate reglementată de Ordonanța de urgență a Guvernului nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr. 182/2016.

NB: Beneficiarul este obligat ca pe perioada implementării proiectului, in termen de maximum 3 zile lucrătoare de la data schimbării statutului tânărului NEETs din grupul ținta al proiectului, sa raporteze aceasta schimbare la AJOFM astfel încât informația sa poată fi introdusa in baza de date ANOFM.

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Fiecare propunere de proiect va avea în vedere următoarele ținte minime obligatorii pentru indicatorii de realizare/rezultat imediat (criteriu de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** | **Ținta minimă solicitată** |
| CR01 | Regiuni mai puțin dezvoltate  Sud-Vest Oltenia, Sud-Est,  Sud Muntenia | Participanții șomeri care participă la intervenția sprijinită de ILMT până la finalizarea sa, din care:   * roma * din zona rurală | Ținta minimă pentru indicatorul **CR01** este de **80% din indicatorul de realizare 4S225** | 4S225 | Regiuni mai puțin dezvoltate  Sud-Vest Oltenia,  Sud-Est,  Sud Muntenia | Tineri NEETs șomeri cu vârsta cuprinsă între 16-29 ani, care beneficiază de sprijin, din care:   * roma * din zona rurală | Pentru indicatorul de realizare 4S225 minimul obligatoriu la nivel de proiect este 250 persoane |
| CR02 | Participanții șomeri care primesc o ofertă de muncă, de participare la un program de educație continuă, ucenicie sau de stagiu, la încetarea calității de participant, din care:   * roma * din zona rurală | Ținta minimă pentru indicatorul **CR02** este de 35% **din indicatorul de realizare 4S225** |
| CR03 | Participanții șomeri care urmează un program de educație/formare, care sunt în curs de a obține o calificare sau care au un loc de muncă, inclusiv ca independenți, la încetarea calității de participant, din care:   * roma * din zona rurală | Ținta minimă pentru indicatorul **CR03 este de** 50% din indicatorul de realizare 4S225 |
| CR04 | Participanții șomeri de lungă durată care participă la intervenția sprijinită de ILMT până la finalizarea sa, din care:   * roma * din zona rurală | Ținta minimă pentru indicatorul **CR04** este de 20% din ținta asumata a indicatorului CR01 |
| CR05 | Participanții șomeri de lungă durată care primesc o ofertă de muncă, de participare la un program de educație continuă, ucenicie sau de stagiu la încetarea calității de participant, din care:   * roma * din zona rurală | Ținta minimă pentru indicatorul **CR05** este de 20% din ținta asumata a indicatorului **CR02** |
| CR06 | Participanții șomeri de lungă durată care obțin o calificare, sau care au un loc de muncă, inclusiv cele care desfășoară o activitate independentă, la încetarea calității de participant, din care:   * roma * din zona rurală | Ținta minimă pentru indicatorul **CR06** este de 20% din ținta asumata a indicatorului **CR03** |  |
| CR07 | Participanții inactivi care nu urmează studii sau cursuri de formare, care participă la intervenția sprijinită de ILMT, din care:   * roma * din zona rurală | - |  |
| CR08 | Participanții inactivi care nu urmează studii sau cursuri de formare și care primesc o ofertă de muncă, de participare la un program de educație continuă, ucenicie sau de stagiu la încetarea calității de participant | - |  |
| CR09 | Participanții inactivi care nu urmează un program de educație sau de formare, care urmează un program de educație/formare, sunt în curs de a obține o calificare sau care au un loc de muncă, inclusiv cele care desfășoară o activitate independentă, la încetarea calității de participant | - |  |
| CR10 | Participanți care participă la programe de educație continuă, de formare în vederea obținerii unei diplome, de ucenicie sau de stagiu în termen de șase luni de la încetarea calității de participant, din care:   * roma * din zona rurală | Ținta minimă pentru indicatorul CR10 este de 19% din ținta asumata a indicatorului CR01 |  |
| CR11 | Persoanele care, în termen de șase luni de la încetarea calității de participant, obțin un loc de muncă[[5]](#footnote-5) , din care:   * roma * din zona rurală | Ținta minimă pentru indicatorul CR11 este egală cu ținta asumata a indicatorului CR02 |  |
| CR12 |  | Persoanele care încep o activitate independentă în termen de șase luni de la încetarea calității de participant | Ținta minimă pentru indicatorul CR12 este: 9 la nivel de proiect |  |  |  |  |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Ghidul practic pentru colectarea și raportarea indicatorilor POCU/Fișele individuale ale indicatorilor POCU, disponibile la adresa <http://mfe.gov.ro/pocu/fise/>.

**Indicatori specifici teritoriului ITI Delta Dunării – conform Strategiei Integrate de Dezvoltare Durabila a Deltei Dunării (SIDDDD)**

Acești indicatori sunt specifici obiectivelor sectoriale ale domeniilor prioritare din SIDDDD si pot fi selectați, in funcție de tipul intervențiilor propuse prin proiect, din anexa 11.6 -Indicatori de monitorizare SIDDDD.

Sunt utilizați pentru monitorizarea implementării SIDDDD si a mecanismului ITI DD precum si pentru monitorizarea implementării proiectului, din punctul de vedere al relevantei fata de obiectivele strategice ale SIDDDD.

NB. Pentru acești indicatori nu sunt prevăzute ținte minime obligatorii, dar este obligatoriu sa fie menționați in cererea de finanțare – in cadrul secțiunii Metodologie precum si in fisa generala a proiectului – anexa 8.3. la prezentul ghid, ce face parte din documentația întocmita de către beneficiar in momentul solicitării avizului de conformitate cu SIDDDD.

Raportarea privind îndeplinirea indicatorilor specifici SIDDDD revine beneficiarului finanțării nerambursabile din alocările financiare dedicate teritoriului ITI DD, in conformitate cu cerința Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5, conform căruia: „Toți indicatorii comuni de realizare și de rezultat trebuie raportați pentru toate prioritățile de investiții”.

## **1.10. Alocarea financiară stabilită**

Pentru prezentul apel de proiecte, alocarea este de 92.000.000 euro (contribuția UE reprezintă 92% și contribuția națională reprezintă 8% din alocarea totală)**, din care 2.000.000 euro (contribuția UE + contribuția națională) reprezintă alocarea dedicată teritoriului ITI Delta Dunării.**

Valoarea proiectelor aprobate la finanțare și contractate în cadrul prezentului apel de proiecte poate depăși alocarea financiară prevăzută mai sus, în conformitate cu prevederile art. 12 alin. (1) din Ordonanța de Urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

Bugetul proiectului va fi exprimat DOAR în lei.

Valoarea totală eligibilă maximă a proiectului este de 1.000.000,00 euro.

NB. In cadrul prezentului apel de proiecte nu vor fi finanțate proiecte a căror valoare a asistentei financiare nerambursabile (contribuția UE + contribuția națională) este mai mică sau egală cu 100.000,00 euro.

Valoarea totală a ajutoarelor de minimis acordate pentru înființarea de întreprinderi poate fi de maxim 40% din totalul cheltuielilor eligibile ale unui proiect.

Cursul de schimb care va fi utilizat pentru stabilirea acestei valori este cursul Inforeuro aferent lunii ... 2021, respectiv 1 EURO = ...,... RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.2 Contribuția proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridica, este prezentat in secțiunea 4.3.1. Cofinanțarea proprie minima a beneficiarului din cadrul documentului *Orientări privind accesarea finanțărilor in cadrul Programului Operațional Capital Uman 2014-2020*, cu modificările si completările ulterioare.

În cadrul prezentului ghid al solicitantului – condiții specifice, pentru cheltuielile care fac obiectul schemei de ajutor de minimis, contribuția eligibilă minimă a solicitantului și partenerilor, după caz, din totalul costurilor eligibile este 0.

Pe parcursul implementării proiectului, cheltuielile necesare derulării proiectului angajate de Solicitant/parteneri, dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| A) Pentru implementarea activităților proiectului [cu excepția implementării cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore)], decontarea cheltuielilor se realizează pe bază de costuri reale prin raportare la lista orientativă privind încadrarea cheltuielilor eligibile aferente proiectului în categoriile/subcategoriile de cheltuieli conform MySMIS: **Cheltuieli directe – Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului si pentru care este demonstrata legătura cu activitatea/sub activitatea in cauza** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli care nu intră sub incidența ajutorului de minimis** | | |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 164-Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții angajat și angajator pentru manager de proiect * Contribuții angajați și angajatori pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 87 - Onorarii/venituri asimilate salariilor pentru experți proprii/cooptați | * Onorarii/venituri asimilate salariilor pentru experți proprii/cooptați |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 97-Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu consultanță juridică necesară implementării activităților proiectului, formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.)   NB: nu vor fi incluse articole de cheltuiala programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 104-Cheltuieli cu servicii pentru organizarea de evenimente și cursuri de formare | * Servicii de transport de materiale și echipamente * Pachete complete conținând transport, cazarea și/sau hrana participanților/ personalului propriu * Organizarea de evenimente * Editarea și tipărirea de materiale pentru sesiuni de instruire/formare   NB: nu vor fi incluse articole de cheltuiala aferente programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32-Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații. * Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic; * Taxe de eliberare a certificatelor de calificare/ absolvire; * Taxe de participare la programe de formare/ educație; * Taxe eliberare documente de stare civilă, documente de identitate etc; * cheltuielile aferente garanțiilor oferite de bănci sau alte instituții financiare; * Taxe notariale.   NB: nu vor fi incluse articole de cheltuiala aferente programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Licențe si software * Multiplicare   NB: nu vor fi incluse articole de cheltuiala programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 26-Cheltuieli cu subvenții/ burse/ premii/ ajutoare | 91 - subvenții | * Subvenții pentru cursanți pe perioada derulării cursurilor |
| 51 - cheltuieli sub forma de bareme standard pentru costurile unitare | 210 - costuri calificare nivel 2 |  |
| 211 - costuri calificare nivel 3 |  |
| 212 - costuri calificare nivel 4 |  |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | * Alte echipamente: * Echipamente de calcul și echipamente periferice de calcul * Cablare rețea internă * Achiziționare și instalare de sisteme și echipamente pentru persoane cu dizabilități * Mobilier, birotică, echipamente de protecție a valorilor umane și materiale * Alte cheltuieli pentru investiții |
| Cheltuieli care intră sub incidența ajutorului de minimis | | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32 - cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | Taxe pentru înființarea de întreprinderi[[6]](#footnote-6) |
| 26-Cheltuieli cu subvenții/ burse/ premii/ ajutoare | 159-Subvenții pentru înființarea unei afaceri (antreprenoriat)[[7]](#footnote-7) | 1. Cheltuieli cu salariile personalului nou angajat  1.1. Cheltuieli salariale  1.2 Venituri asimilate salariilor pentru experți proprii/ cooptați  1.3. Contribuții sociale aferente cheltuielilor salariale și cheltuielilor asimilate acestora (contribuții angajați și angajatori)  2. Cheltuieli cu deplasarea personalului întreprinderilor sprijinite:  2.1 Cheltuieli pentru cazare  2.2 Cheltuieli cu diurna personalului propriu  2.3 Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanța dintre locul de cazare și locul delegării)  2.4 Taxe și asigurări de călătorie și asigurări medicale aferente deplasării  3. Cheltuieli aferente diverselor achiziții de servicii specializate, pentru care beneficiarul ajutorului de minimis nu are expertiza necesară  4. Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiții necesare funcționării întreprinderilor  5. Cheltuieli cu închirierea de sedii (inclusiv depozite), spații pentru desfășurarea diverselor activități ale întreprinderii, echipamente, vehicule, diverse bunuri  6. Cheltuieli de leasing fără achiziție (leasing operațional) aferente funcționării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)  7. Utilități aferente funcționării întreprinderilor  8. Servicii de administrare a clădirilor aferente funcționării întreprinderilor  9. Servicii de întreținere și reparare de echipamente și mijloace de transport aferente funcționării întreprinderilor  10. Arhivare de documente aferente funcționării întreprinderilor  11. Amortizare de active aferente funcționării întreprinderilor  12. Cheltuieli financiare și juridice (notariale) aferente funcționării întreprinderilor  13. Conectare la rețele informatice aferente funcționării întreprinderilor  14. Cheltuieli de informare și publicitate aferente funcționării întreprinderilor  15. Alte cheltuieli aferente funcționării întreprinderilor  15.1. Prelucrare de date  15.2. Întreținere, actualizare și dezvoltare de aplicații informatice  15.3. Achiziționare de publicații, cărți, reviste de specialitate relevante pentru operațiune, în format tipărit și/sau electronic  15.4. Concesiuni, brevete, licențe, mărci comerciale, drepturi și active similare  16. Cheltuielile aferente garanțiilor oferite de bănci sau alte instituții financiare |
|  |  |  |
| **Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului si care nu pot fi atribuite unei anumite activități** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **44 - Cheltuieli indirecte conform art. 68** | **166 - Cheltuieli indirecte conform art. 68 din Regulamentului (UE) nr. 1303/2013** | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare și publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile și imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare și de informare * tipărirea/multiplicarea materialelor publicitare și de informare * difuzarea materialelor publicitare și de informare * dezvoltare/adaptare pagini web * închirierea de spațiu publicitar * alte activități de informare și publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de maximum 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). | | |

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

B) Pentru implementarea cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore), decontarea cheltuielilor se realizează pe bază de costuri unitare (opțiuni simplificate privind costurile), după cum urmează:

|  |  |  |
| --- | --- | --- |
| Nivel curs calificare/  recalificare | Cost unitar/  participant | Documente suport solicitate la rambursare |
| nivel 2 (360 ore) | 1324 lei | * certificate de calificare profesionala * acte de identitate ale participanților |
| nivel 3 (720 ore) | 2224 lei |
| nivel 4 (1080 ore) | 4101 lei |

NB: In aceste costuri unitare nu vor intra cheltuielile cu managementul de proiect si cheltuielile cu transportul si hrana participanților. Acestea vor fi bugetate separat, ținând cont de Lista privind încadrarea cheltuielilor menționată la punctul 2.3, litera A.

NB: În cheltuieli sub forma de bareme standard pentru costurile unitare intră următoarele tipuri de cheltuieli: cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime, cheltuielile cu deplasarea lectorilor si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte in valoare maxima de 15% din costul salarial total aferent lectorilor.

In bugetul proiectului NU se vor detalia cheltuielile care concură la formarea costului unitar / curs, respectiv nu se vor preciza cheltuielile din care este format costul unitar (cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte).

In cazul in care in bugetul proiectului sunt evidențiate totuși, separat, cheltuielile salariale cu lectorii si contribuțiile sociale aferente salariilor lectorilor, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului costurilor directe de personal.

In cazul in care in bugetul proiectului sunt evidențiate totuși, separat, cheltuieli indirecte, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului cheltuielilor indirecte per total proiect.

NB: Solicitantul va bugeta implementarea cursurilor de calificare/recalificare ținând cont de costurile unitare menționate anterior și de numărul de participanți la aceste tipuri de cursuri.

NB: În ceea ce privește bugetarea cheltuielilor cu derularea cursurilor de calificare nivel 2, 3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2,3 sau 4

NB: În situația în care cursurile de calificare (nivel 2, 3 4) sunt subcontractate, fundamentarea costurilor aferente subcontractării se va realiza de asemenea pe baza baremelor standard precizate mai sus.

Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați sau alte cursuri decât cursurile de formare profesionale autorizate în conformitate cu prevederile Ordonanței Guvernului nr. 129/2000 privind formarea profesională a adulților) și/sau pentru activitatea de evaluare și certificare a competențelor profesionale obținute pe alte căi decât cele formale (desfășurată în centre de evaluare autorizate), estimarea cheltuielilor și bugetarea acestora va fi efectuată de solicitant ținând cont de nivelul prețurilor existente pe piața de profil din România și de plafoanele din documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare.

**Informare și publicitate proiect**

Conform *Metodologiei de verificare, evaluare și selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările si completările ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**În cadrul proiectului pot fi decontate cheltuieli plafonate procentual/valoric, după cum urmează:**

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020*.
* Valoarea cheltuielilor de tip FEDR directe nu trebuie să depășească procentul de 10% din valoarea cheltuielilor directe eligibile aferente proiectului.
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.
* Cuantumul maxim al subvenției este 5 lei/oră acordat cursanților care participă la programe de formare/ evaluare de competente. Subvenția lunară va fi calculată pentru fiecare cursant în parte în funcție de durata efectivă de participare a acestuia la programul de formare / evaluare și nu de durata maximă reglementată prin acte normative. Acordarea subvențiilor pentru participanții la programe de formare este condiționată de participarea la întregul program de formare profesională, inclusiv la examenul final de evaluare. În cazul în care cursantul abandonează programul de formare profesională pe parcursul derulării, acesta va fi obligat să returneze întreaga sumă primită ca subvenție până la momentul părăsirii programului excepția de la această regulă o constituie abandonarea/întreruperea participării din motive neimputabile cursantului și anume: concediile medicale, concediile maternale (în cazul sarcinii, lăuziei, concediului postnatal) și situațiile de forță majoră. În cazul în care cursantului i se validează/certifică competențe dobândite anterior, iar acesta nu parcurge integral toate modulele de pregătire aferente programului, subvenția lunară va fi acordată numai în perioada în care acesta participă efectiv la programul de formare profesională.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările si completările ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este ..... 2021.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este ..... 2021.**

# **Anexe**

ANEXA 1. Criterii de verificare a conformității administrative și a eligibilității

ANEXA 2. Criterii de evaluare tehnică și financiară

ANEXA 3. Instrucțiuni orientative privind completarea cererii de finanțare depusă în cadrul apelului de proiecte intitulat - „VIITOR PENTRU TINERII NEETs I”

ANEXA 4. Declarație pe propria răspundere privind asumarea responsabilității pentru asigurarea sustenabilității măsurilor sprijinite

ANEXA 5. Declarație pe propria răspundere privind neîncadrarea în muncă a persoanelor din grupul țintă în propria entitate juridică sau filialele/sucursalele sale

ANEXA 6. Schema de minimis „VIITOR PENTRU TINERII NEETs I”

Anexe aferente mecanismului ITI Delta Dunării si procedurii de acordare a avizului de conformitate cu Strategia Integrata de Dezvoltare Durabila a Deltei Dunării:

Anexa 7 - Strategia Integrata de Dezvoltare Durabila a Deltei Dunării (SIDDDD)

Anexa 8.1. Lista localităților din teritoriul ITI Delta Dunării

Anexa 8.2. Cerere de acordare a avizului de conformitate al proiectului cu SIDDDD

Anexa 8.3. Fisa generala a proiectului pentru care se solicita acordarea avizului de conformitate

Anexa 8.4. Declarație conformitate a fisei generale cu cererea de finanțare

Anexa 8.5. Schemă relațională SIDDDD -Obiective Strategice- Pilon-Domeniu-Obiectiv Sectorial

Anexa 8.6. Indicatori specifici Strategiei Integrate de Dezvoltare Durabila a Deltei Dunării

1. Sursa: INS – 2021 (Sursa de date: Cercetarea statistică asupra forței de muncă în gospodării (AMIGO) care se realizează trimestrial, în conformitate cu Regulamentul Consiliului şi Parlamentului European nr. 577/1998 cu privire la organizarea unei anchete statistice selective asupra forței de muncă în Comunitatea Europeană)

   Conform precizărilor metodologice, datele furnizate sunt calculate în conformitate cu definițiile anchetei și nu se referă la numărul tinerilor NEET înregistrați la Serviciul Public de Ocupare. [↑](#footnote-ref-1)
2. *Definiție preluată de pe pagina de internet a Comisiei Europene:* [*http://ec.europa.eu/social/main.jsp?catId=1022&langId=en*](http://ec.europa.eu/social/main.jsp?catId=1022&langId=en) [↑](#footnote-ref-2)
3. Angajator - persoană juridică sau persoană fizică cu sediul, respectiv domiciliul, în România ori sucursala, filiala, agenţia, reprezentanta din România a unei persoane juridice străine cu sediul în străinătate, autorizată potrivit legii, care încadrează forţă de muncă în condiţiile legii. Sursa: Legea LEGE nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare. [↑](#footnote-ref-3)
4. [*https://mmuncii.ro/j33/images/Documente/Legislatie/O11-2018.pdf*](https://mmuncii.ro/j33/images/Documente/Legislatie/O11-2018.pdf) [↑](#footnote-ref-4)
5. In categoria tinerilor NEETs care au obtinut un loc de munca, in afara celor care sunt angajați cu contract individual de munca, vor fi inclusi si tinerii NEETs care desfasoara o activitate independenta autorizata in conditiile legii. [↑](#footnote-ref-5)
6. Cheltuiala aferentă taxelor pentru înființarea de întreprinderi, efectuată înaintea semnării contractului de subvenție, se decontează către beneficiarii de ajutor de minimis după semnarea contractului de subvenție. [↑](#footnote-ref-6)
7. Cheltuielile aferente subvențiilor pentru înființarea unei afaceri (antreprenoriat) se decontează către beneficiarii de ajutor de minimis după semnarea contractului de subvenție, în conformitate cu prevederile legale aplicabile în domeniul finanțării nerambursabile din fonduri europene. [↑](#footnote-ref-7)